BAM บวกกว่า 5% หลังกองทุนกสิกรไทยซื้อหุ้นเพิ่ม-เทคนิคหนุน
BAM บวกกว่า 5% หลังกองทุนกสิกรไทยซื้อหุ้นเพิ่ม-เทคนิคหนุน ล่าสุดอยู่ที่ 21.10 บาท บวก 1.10 บาท หรือ 5.5% มูลค่าซื้อขาย 3.47 พันล้านบาท
BAM บวกกว่า 5% หลังกองทุนกสิกรไทยซื้อหุ้นเพิ่ม-เทคนิคหนุน ล่าสุดอยู่ที่ 21.10 บาท บวก 1.10 บาท หรือ 5.5% มูลค่าซื้อขาย 3.47 พันล้านบาท
7 ม.ค. 2563

ผู้สื่อข่าวรายงานว่า ราคาหุ้น บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM ล่าสุด ณ เวลา 16.26 น. อยู่ที่ 21.10 บาท บวก 1.10 บาท หรือ 5.5% สูงสุดที่ 21.40 บาท ต่ำสุดที่ 20.20 บาท ด้วยมูลค่าซื้อขาย 3.47 พันล้านบาท

โดยเช้าวันนี้ (7 ม.ค.) สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แจ้งว่าเมื่อวันที่ 2 ม.ค.63 บลจ.กสิกรไทย ได้มาซึ่งหลักทรัพย์ BAM จำนวน 0.3374% ของสิทธิออกเสียงทั้งหมดของกิจการ ส่งผลมีจำนวนหลักทรัพย์ภายหลังการได้มาคิดเป็น 5.1635% ของสิทธิออกเสียงทั้งหมดของกิจการ
ด้าน บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “ซื้อ” หุ้น BAM ประเมินแนวรับ 19.40-19.80 บาท แนวต้าน 20.40/21 บาท ตัดขาดทุน 19.20 บาท โดยกราฟ 60 นาที แนวโน้มหลักเป็นขาขึ้น วันนี้ราคาปรับตัวขึ้น สวนทิศทางดัชนีที่ปรับตัวลงแรง MACD เริ่มตัดเส้น Signal ขึ้นเป็นสัญญาณซื้อ
ทั้งนี้ที่ราคาปิด 20 บาท มองว่าน่าซื้อ เพราะหากราคาผ่านแนวต้านที่ 19.7 บาท ซึ่งมี Volume ประมาณ 57 ลห. โดยหลังจากนั้นแนวต้าน Volume ลดลงเหลือประมาณ 25 ลห./แท่งราคา ถือว่าแนวต้าน Volume ลดไปกว่า 56% จึงคาดว่าราคาจะปรับตัวขึ้นต่อได้ง่าย หากอ่อนตัวยังน่าสะสมช่วง 19.4-19.8 บาท